Feimanka
Feimanka – upė, dešinysis Dubnos intakas. Išteka iš Feimanių ežero šiaurės rytinės dalies Preilių savivaldybėje. Vaga reguliuota. Teka per Feimanių kalvyną ir Jersikos lygumą. Prie Škilterių, prieš Preiliupę, Feimanka užtvenkta ir sukurtas Feimankos tvenkinys (11,5 ha). Įteka į Dubną ties Ruožupe. Didžiausi intakai: Preiliupė (kairysis), Sanaudė. Prie upės įsikūrę miesteliai: Silajaniai, Riebiniai, Ruožupė.